**APSTIPRINĀTS**

ar SIA „Jūrmalas slimnīca”

iepirkumu komisijas sēdes lēmumu:

2018.gada 15.jūnija

protokols Nr.26

K.Siņkeviča \_\_\_\_\_\_\_\_\_\_\_\_\_\_\_\_\_\_\_\_\_\_

### Nolikums

### iepirkumam pašvaldības kapitālsabiedrības vajadzībām

**„Dabasgāzes piegāde SIA "Jūrmalas slimnīca” vajadzībām”**

**ID Nr. SIAJS 2018/13**

1. **Iepirkuma identifikācijas numurs:** Nr. SIAJS 2018/13
2. **Pasūtītājs:** SIA „Jūrmalas slimnīca”, VRN 40003220000, adrese: Vienības prospektā 19/21, Jūrmalā, LV-2010, Tālrunis 67512986, fakss 67752548.
3. **Pasūtītāja kontaktpersona:** Persona, kura iepirkuma gaitā sniegs informāciju par iepirkuma dokumentāciju: komisijas locekle Ilva Dreimane, telefona nr. 67512703, 27055221, faksa nr. 67752548, e-pasts: ilva.dreimane@jurmalasslimnica.lv.
4. **Iepirkuma priekšmets**: Dabas gāzes piegāde SIA “Jūrmalas slimnīca” atbilstoši tehniskajām specifikācijām.
   1. CPV kods: 09123000-7.
5. **Plānotais** **līguma izpildes laiks**- 12 mēneši no līguma noslēgšanas dienas, vai līdz brīdim, kad kopējā Līguma summa sasniedz 41 999.99 eiro bez PVN, skatoties, kāds noteikums izpildās agrāk.
6. **Iepirkums tiek veikts:** saskaņā ar Publisko iepirkumu likuma (turpmāk-PIL) 9. pantu.
7. **Piedāvājuma iesniegšanas vieta, laiks un atvēršana:**
   1. Pretendenti piedāvājumus var iesniegt **līdz 2018.gada 28.jūnijam plkst.11:00** Jūrmalā, Vienības prospektā 19/21, SIA “Jūrmalas slimnīca” 5.stāvā B533 kabinetā iepirkumu komisijas sekretārei Ilvai Dreimanei darba dienās no pulksten 9:00 līdz 16:00.
   2. Pretendenti piedāvājumus var iesniegt personīgi vai nosūtīt pa pastu. Nosūtot piedāvājumu pa pastu, Pretendents uzņemas atbildību par tā iesniegšanu Pasūtītājam līdz Nolikuma 7.1.punktā norādītajam termiņam un norādītajai vietai;
   3. Piedāvājumi pēc Nolikuma 7.1.punktā norādītā iesniegšanas termiņa netiks pieņemti, bet pa pastu saņemtie piedāvājumi atvērti netiks un tiks nosūtīti atpakaļ iesniedzējam pēc iepirkuma procedūras beigām.
   4. Iepirkumu komisija pretendentu iesniegtos piedāvājumus **atvērs 2018.gada 28.jūnijā** plkst. 11:00 Vienības prospektā 19/21, Jūrmalā, SIA „Jūrmalas slimnīca” 5.stāvā B 508.kabinetā.
8. **Prasības attiecībā uz piedāvājuma noformēšanu un iesniegšanu:**
   1. Pretendents sagatavo un iesniedz piedāvājumu saskaņā ar Nolikumā izvirzītajām prasībām;
   2. Piedāvājumā jābūt satura rādītājam, kurā atsevišķi norādīta katra piedāvājuma dokumentu sadaļa;
   3. Piedāvājumu sastāda atbilstoši Valsts valodas likuma, Dokumentu juridiskā spēka likuma un Ministru kabineta 2010. gada 28. septembra noteikumu Nr.916 „Dokumentu izstrādāšanas un noformēšanas kārtība” prasībām;
   4. Pretendentam jāiesniedz 1 (viens) piedāvājuma oriģināls;
   5. Piedāvājuma dokumenti tiek cauršūti (cauraukloti) tā, lai dokumentu lapas nebūtu iespējams atdalīt, lapām jābūt sanumurētām atbilstoši pievienotajam satura rādītājam;
   6. Cauršūti (caurauklotie) piedāvājuma dokumenti tiek apstiprināti ar Pretendenta paraksta tiesīgās personas parakstu;
   7. Piedāvājumā iekļautajiem dokumentiem jābūt skaidri salasāmiem datorrakstā un bez labojumiem;
   8. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno Pretendenta paraksta tiesīgās personas apliecināts tulkojums latviešu valodā;
   9. Piedāvājums jāparaksta Pretendenta pārstāvim, kuram ir paraksta tiesības, vai tā pilnvarotai personai, pievienojot attiecīgu pilnvaru piedāvājuma parakstīšanai;
   10. Ja piedāvājumu iesniedz personu apvienība, tad piedāvājumu (apliecinājumu un finanšu piedāvājumu) paraksta visas personas, kas ietilpst personu apvienībā, vai personu apvienības pilnvarotais pārstāvis, pievienojot pilnvarojumu apliecinošu dokumentu;
   11. Ja komisijai rodas šaubas par piedāvājumā iesniegtā dokumenta kopijas autentiskumu, tā pieprasa, lai Pretendents uzrāda dokumenta oriģinālu;
   12. Piedāvājums iesniedzams aizlīmētā iepakojumā, uz kura jānorāda:

8.12.1. Pasūtītāja nosaukums un juridiskā adrese;

8.12.2 Pretendenta nosaukums un juridiskā adrese, e-pasta adrese;

**8.12.3. atzīme:**

**„Piedāvājums iepirkumam**

**„Dabasgāzes piegāde SIA "Jūrmalas slimnīca” vajadzībām”**

**ID Nr. SIAJS 2018/13**

**Neatvērt līdz 2018.gada 28. jūnija plkst.11:00”**

* 1. Iesniedzot piedāvājumu, Pretendents pilnībā atzīst visus Nolikumā ietvertos noteikumus;
  2. Ja piedāvājums vai atsevišķas tā daļas satur komercnoslēpumu, piedāvājuma lapām, kas satur šāda rakstura informāciju, jābūt marķētām ar atzīmi „Konfidenciāli”, izņemot PIL noteiktajos gadījumos.
  3. Iesniegtie piedāvājumi ir Pasūtītāja īpašums un netiek atgriezti Pretendentam, izņemot Nolikuma 7.3.punktā atrunāto gadījumu;
  4. Pretendents var iesniegt tikai vienu piedāvājumu. Vienā piedāvājumā nedrīkst būt vairāki tehniskie vai finanšu piedāvājumu varianti.

1. **Cita informācija:**
   1. Pretendentam komunikācija ar Pasūtītāju jānodrošina latviešu valodā;
   2. Pretendents sedz visas izmaksas, kas saistītas ar piedāvājuma sagatavošanu un iesniegšanu;
   3. Informācijas apmaiņa starp Pasūtītāju un Pretendentu notiek pēc Pasūtītāja izvēles pa pastu, faksu, elektroniski vai pa tālruni, rakstveidā, lai nodrošinātu adresātam pēc iespējas ātru informācijas saņemšanu.
   4. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
   5. Ieinteresētais piegādātājs jautājumus par iepirkumu uzdod rakstiskā veidā, nosūtot tos pa pastu uz Nolikuma 2.punktā norādīto adresi vai uz Nolikuma 3.punktā norādīto e-pastu. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Uzdotie jautājumi un Pasūtītāja sniegtās atbildes tiek publicētas Pasūtītāja mājas lapā www.jurmalasslimnica.lv.
   6. Pasūtītājs nodrošina brīvu un tiešu elektronisko pieeju iepirkuma dokumentācijai un aktuālākajai informācijai Pasūtītāja mājaslapā internetā: [www.jurmalasslimnica.lv](http://www.jurmalasslimnica.lv) sadaļā – par mums. Visā piedāvājuma iesniegšanas termiņa laikā Pretendentam patstāvīgi jāseko līdzi aktuālajai informācijai.
2. **Nosacījumi Pretendenta dalībai Iepirkumā:**
   1. Pretendents var būt fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus, un kurš ir iesniedzis parakstītu piedāvājumu.
   2. **Pretendents ir reģistrēts LR Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām;**
   3. **Pretendents ir reģistrēts Dabasgāzes tirgotāju reģistrā;**
   4. **Pretendents ir tiesīgs tirgot dabasgāzi Latvijas teritorijā;**
   5. **Pretendentam ir noslēgts līgums vai cits dokuments, kas apliecina, ka Pretendents nodrošinās sadales sistēmas pakalpojumus (dabasgāzes sadale, uzglabāšana, pārvade);**
   6. Pretendents tiek izslēgts no dalības Iepirkumā, ja Pretendents neatbilst Nolikuma 10.1-10.5. punktā minētajām prasībām, Nolikumā noteiktajā kārtībā nav iesniedzis šo informāciju apliecinošus dokumentus (-u) un / vai ir sniedzis nepatiesu informāciju un / vai nav sniedzis pieprasīto informāciju.
3. **Iesniedzamie dokumenti:**
   1. Apliecinājums (1.pielikums);
   2. **Par Latvijā reģistrētiem pretendentiem Pasūtītājs iegūs informāciju valsts informācijas sistēmās. Ārvalstī reģistrētam pretendentam jāiesniedz attiecīgās valsts kompetentas institūcijas izsniegts dokuments (kopija).**
   3. **Apliecinājums, ka Sabiedrisko pakalpojumu regulēšanas komisija vai līdzvērtīga iestāde ārvalstī ir iekļāvusi Pretendentu Dabasgāzes tirgotāju reģistrā *(jānorāda reģistrācijas numurs)*, un ka pretendents ir tiesīgs tirgot dabasgāzi Latvijas teritorijā. *Par Latvijā reģistrētu vai pastāvīgi dzīvojošu pretendentu iepirkumu komisija iegūst informāciju, izmantojot Sabiedrisko pakalpojumu regulēšanas komisijas informāciju. Ārvalstī reģistrētam vai pastāvīgi dzīvojošam pretendentam jāiesniedz spēkā esošs dokuments, kas apliecina pretendenta reģistrāciju līdzvērtīgā institūcijā ārvalstī, ja to paredz attiecīgās ārvalsts normatīvie akti.***
   4. **Apliecinājums, ka pretendentam ir noslēgts līgums vai cits dokuments, kas apliecina, ka Pretendents nodrošinās sadales sistēmas pakalpojumus (dabasgāzes sadale, uzglabāšana, pārvade), vai vienošanās starp pusēm par gatavību slēgt līgumu par sadales sistēmas pakalpojumiem uz termiņu, ne īsāku kā Nolikuma 5.punktā norādītajā līguma darbības laikā. *(Apliecinājumā jānorāda dokumenta datums, numurs un darbības laiks);***
   5. Finanšu piedāvājums, kas sagatavots saskaņā ar piedāvājuma formu (3.pielikums). Piedāvājumā cenu norāda eiro (EUR) bez pievienotās vērtības nodokļa. Finanšu piedāvājumā cenu norāda eiro (EUR) bez pievienotās vērtības nodokļa (PVN) un šajā cenā neiekļauj sadales sistēmas (dabasgāzes uzglabāšanas, pārvades un sadales) pakalpojumu izmaksas un akcīzes nodokli. Iepirkuma līguma izpildes laikā pretendenta piedāvājumā noteiktā cena paliek nemainīga un nekādas papildus izmaksas, noslēdzot iepirkuma līgumu vai pēc tā noslēgšanas, netiks ņemtas vērā.
   6. Ja konkrētā līguma izpildei un/vai kvalifikācijas, atlases prasību atbilstībai Pretendents balstās uz citu uzņēmēju iespējām vai piesaista apakšuzņēmējus, neatkarīgi no savstarpējo attiecību tiesiskā rakstura, Pretendents:
      1. Piedāvājumā norāda visus uzņēmējus, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību un resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, un Pasūtītājs pārliecināties, ka nepieciešamie resursi būs pieejami Pretendentam un tiks izmantoti konkrētā līguma izpildes laikā, atkarībā no nodoto resursu veida;
      2. Pretendents nodrošina, ka tā iesniegtie dokumenti par sadarbību un resursu nodošanu satur informāciju, kas Pasūtītājam ļauj pārliecināties par Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai,
   7. Personu apvienības gadījumā papildus jāiesniedz:

* pilnvara par personu apvienības izvirzīto pārstāvi, kas pārstāv personu apvienību iepirkumā un personu apvienības vārdā ir pilnvarota parakstīt visu iepirkuma dokumentāciju;
* informācija par personu apvienībā ietilpstošajiem dalībniekiem: dalībnieka nosaukums, reģistrācijas numurs, adrese, kontaktpersona un tās tālruņa numurs;
* visu personu apvienības dalībnieku parakstīta saistību raksta (protokola, vienošanās, līguma vai cita dokumenta) kopija, kurā norādīts personu apvienības dalībnieku atbildības sadalījums procentos;

1. **Iesniegto piedāvājumu vērtēšana un lēmuma pieņemšana:** 
   1. Piedāvājuma izvēles kritērijs – piedāvājums ar viszemāko cenu, kas atbilst pilnībā visām Nolikumā izvirzītajām prasībām.
   2. piedāvājuma noformējuma pārbaudi, pretendentu atlasi, tehniskā piedāvājuma un finanšu piedāvājuma vērtēšanu Iepirkuma komisija (turpmāk- Komisija) veic slēgtā sēdē.
   3. Piedāvājumu vērtēšana notiks sekojošā kārtībā:
      1. **piedāvājumu noformējuma pārbaude**: tiek pārbaudīta piedāvājumu noformējuma atbilstība nolikuma prasībām. Ja iepirkuma komisija vērtēšanas procesā konstatē piedāvājuma neatbilstību noformējuma prasībām, kas var ietekmēt turpmāko lēmumu attiecībā uz Pretendentu (piemēram, neparakstīts piedāvājums, trūkst dokumenti, dokumenti nav atbilstoši iesieti un/vai to lapas nav iespējams atdalīt u.c.), tā var lemt par Pretendenta noraidīšanu no turpmākās dalības iepirkumā;
      2. **finanšu piedāvājumu vērtēšana**: vērtējot finanšu piedāvājumu, Komisija pārbaudīs, vai piedāvājumā nav aritmētisko kļūdu. Ja Komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem Komisija informēs Pretendentu;

*Sākotnēji Pretendentu atlase un vērtēšana tiks veikta tikai tam pretendentam, kura Finanšu piedāvājumā piedāvātā līgumcena būs ar viszemākajām cenām. Gadījumā, ja piedāvājums, kura Finanšu piedāvājumā piedāvātā līgumcena būs ar viszemāko cenu, tiks noraidīts kā neatbilstošs, tiks vērtēta nākamā lētākā pretendenta dokumentu atbilstība. Ja tiek noraidīts arī otrā Pretendenta piedāvājums, tiek vērtēts nākamais piedāvājums, kura Finanšu piedāvājumā piedāvātā līgumcena būs ar viszemāko cenu*.

* + 1. **Pretendentu atlase (kvalifikācija**):

iepirkuma komisija vērtē Pretendenta kvalifikāciju apliecinošu dokumentu atbilstību Nolikumā izvirzītajām prasībām. Iepirkuma komisija vērtē, vai Pretendents iesniedzis visus Nolikuma 11. punktā pieprasītos dokumentus un tas atbilst Nolikuma 10. punktā noteiktajām prasībām. Iepirkuma komisija lemj par Pretendenta noraidīšanu no turpmākās dalības iepirkumā, ja nav iesniegts kāds no Nolikuma 11. punktā noteiktajiem dokumentiem, vai to saturs neatbilst Nolikuma 10. punktā izvirzītajām prasībām, kā rezultātā iepirkuma komisija nevar pārliecināties par Pretendenta atbilstību izvirzītajām kvalifikācijas prasībām;

* 1. Komisija pirms lēmuma par līguma slēgšanu pieņemšanas pārliecinās, vai Pretendents, kurš izraudzītas atbilstoši Nolikumā noteiktajām prasībām un kritērijiem, nav izslēdzams no dalības iepirkumā saskaņā ar Publisko iepirkumu likuma 9. panta astoto daļu.
  2. Pasūtītājs pārbaudi veic PIL 9. panta devītajā un desmitajā daļā noteiktajā kārtībā.
  3. Par uzvarētāju iepirkuma komisija atzīst Pretendentu, kura piedāvājums atbilst Nolikumā izvirzītajām prasībām un ir ar viszemāko cenu, un attiecībā uz kuru nav iestājies neviens no PIL 9.panta astotajā daļā minētajiem izslēgšanas nosacījumiem.
  4. Iepirkuma komisija nepieciešamības gadījumā var pārbaudīt informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai Pretendents vai kompetenta institūcija izskaidro pretendenta iesniegto informāciju. Pretendentam ar savu sniegto skaidrojumu nav tiesības izmainīt iesniegto piedāvājumu.
  5. Par iepirkuma komisijas pieņemto lēmumu visi Pretendenti tiks vienlaikus informēti saskaņā ar PIL noteikto kārtību.
  6. Iepirkuma komisija var pieņemt lēmumu par iepirkuma pārtraukšanu, ja tai ir objektīvs pamatojums, vai izbeigšanu bez rezultāta.
  7. Gadījumā, ja komisija konstatē, ka iepirkuma dokumentos veicami grozījumi, komisija pārtrauc iepirkumu.

1. **Līgums:**
   1. Ar Pretendentu, kuram Iepirkuma komisija ir piešķīrusi līguma slēgšanas, Pasūtītājs slēdz līgumu;
   2. Komisija, ne vēlāk kā 10 (desmit) darbdienas pēc tam, kad noslēgts līgums, publicē informatīvu paziņojumu par noslēgto līgumu Iepirkumu uzraudzības biroja mājaslapā internetā. Desmit darbdienu laikā pēc tam, kad stājas spēkā iepirkuma līgums vai tā grozījumi, komisija Pasūtītāja mājaslapā internetā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams Pasūtītāja mājaslapā internetā vismaz visā iepirkuma līguma darbības laikā, bet ne mazāk kā 36 mēnešus pēc līguma spēkā stāšanās dienas.
   3. Ja piedāvājumu iesniedz personu apvienība, tad personu apvienībai, ar kuru pieņemts lēmums slēgt līgumu, Pasūtītājs lūgs izveidoties atbilstoši noteiktam juridiskam statusam – juridiski noformēt savu sadarbību saskaņā ar Komerclikumu 10 (desmit) darba dienu laikā pēc Pasūtītāja pieprasījuma saņemšanas, izveidot personālsabiedrību un sniegt informāciju Pasūtītājam par tās reģistrēšanu.
   4. Ja pretendents, attiecībā uz kuru pieņemts lēmums slēgt līgumu, ir personu apvienība, tad pasūtītājs neprasīs pirms līguma slēgšanas, lai tā tiek izveidota par pilnsabiedrību, līguma noteikumu sekmīgai izpildei, ja personu apvienība iesniegs savstarpēji noslēgtu līgumu saistību izpildes nodrošināšanai, paredzot solidāru atbildību pret Pasūtītāju.
2. **Pielikumi:**

1.pielikums: Apliecinājums;

2.pielikums: Tehniskā specifikācija;

3.pielikums: Finanšu piedāvājums**;**

4.pielikums: Līguma projekts.

**1.pielikums**

**APLIECINĀJUMS**

|  |  |
| --- | --- |
| **Pretendenta nosaukums:** |  |
| **Reģ. Nr.:**  **Adrese, pasta indekss:** |  |
| **Kontaktpersonas vārds, uzvārds:** |  |
| **Kontaktpersonas tālrunis, faksa Nr., e-pasta adrese:** |  |

Ar šo apliecinām, ka:

1. (*pretendenta nosaukums*) vēlas piedalīties Iepirkumā;
2. (*pretendenta nosaukums*) nav iebildumu attiecībā uz Iepirkuma Nolikumu un pilnībā atbilstam visām Nolikumā ietvertajām prasībām;
3. (*pretendenta nosaukums*) piedāvājumā iekļautās dokumentu kopijas un dokumentu tulkojumi atbilst oriģināliem;
4. (*pretendenta nosaukums*)rīcībā ir pietiekami finanšu un tehniskie resursi Publiskā iepirkuma izpildei;
5. (*pretendenta nosaukums*) ir pieejams pietiekams skaits kvalificēta personāla, lai nodrošinātu kvalitatīvu Iepirkumā paredzētā pasūtījuma izpildi;
6. (*pretendenta nosaukums*) piedāvātajā līgumcenā ietvertas visas izmaksas kas var tikt attiecinātas uz pakalpojuma izpildi;
7. (*pretendenta nosaukums*) garantē savā piedāvājumā ietverto ziņu un piedāvāto saistību precīzu izpildīšanu Iepirkuma līguma slēgšanas gadījumā.
8. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-1)) kritērijiem.

Pretendenta pilnvarotā (paraksta tiesīgā) persona:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

/vārds, uzvārds/ /amats/ /paraksts/

2018.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.pielikums**

**TEHNISKĀ SPECIFIKĀCIJA**

1. **Pasūtītāja minimālās prasības dabas gāzes piegādei:**

|  |  |  |  |
| --- | --- | --- | --- |
| **Nr.** | **Vieta** | **Adrese** | **Prognozētais dabasgāzes apjoms 12 mēnešiem, kwh** |
| **1.** | **SIA “Jūrmalas slimnīca”** | **Vienības prospektā 19/21, Jūrmalā, LV-2010** | **840 500** |

*\* Norādītie apjomi ir uzskatāmi par prognozējamiem 1 (viena) gada apjomiem līguma darbības termiņā.*

1. Pasūtītājs dabas gāzi iegādājas **tikai un vienīgi** savām ikdienas vajadzībām, t.i. apkures un siltā ūdens nodrošināšanai. Pasūtītājs ir tiesīgs iegādāties tādu dabasgāzes apjomu, kāds nepieciešams Pasūtītāja struktūrvienību darbības nodrošināšanai un samazināt vai palielināt norādīto apjomu atkarībā no gada sezonas un laika apstākļiem.

**3. Pasūtītāja īpašumā esošās katlumājas katlu nominālā siltuma jauda ir 0.690 MW (2 katli, katrs pa 0.345 MW) . Maksimālās slodzes lielums 0.690 MW.**

4. Pretendentam līguma darbības laikā jāievēro Enerģētikas likuma, Ministru kabineta 2017.gada 7.februāra noteikumu Nr.78 „Dabasgāzes tirdzniecības un lietošanas noteikumi”[[2]](#footnote-2) un citu saistošo Latvijas Republikā spēkā esošo normatīvo aktu prasības.

5. Pretendentam jānodrošina iespēja nodot informāciju par patērēto dabasgāzi, nosūtot datus elektroniski vai reģistrējot tiešsaistes datu bāzē.

6. Ja pretendents tiks atzīts par iepirkuma uzvarētāju un ar pretendentu tiks slēgts līgums par dabasgāzes iegādi, tad pretendentam jānodrošina iespēja Pasūtītāja vārdā veikt norēķinus ar sistēmas operatoru par sistēmas pakalpojumiem.

**3.pielikums**

FINANŠU PIEDĀVĀJUMS

PRETENDENTS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saskaņā ar iepirkuma Nolikumu, apstiprinām, ka piekrītam Iepirkuma noteikumiem, un piedāvājam piegādāt dabasgāzi visā Iepirkuma līguma darbības laikā par šādām cenām:

|  |  |  |  |  |
| --- | --- | --- | --- | --- |
| **Iepirkuma priekšmets** | **Mērv.** | **Fiksēta (nemainīga) dabasgāzes kWh**  **cena,**  **EUR, bez PVN** | **Orientējošais dabas gāzes kWh apjoms 12 mēnešos** | **Orientējošā līgumcena 12 mēnešos EUR bez PVN** |
| Dabas gāze | kWh |  | 840 500 |  |

*Finanšu piedāvājumā cenu norāda euro (EUR) bez pievienotās vērtības nodokļa (PVN) un šajā cenā neiekļauj sadales sistēmas (dabasgāzes uzglabāšanas, pārvades un sadales) pakalpojumu izmaksas un akcīzes nodokli.*

|  |  |  |  |
| --- | --- | --- | --- |
|  |  |  | |
| **Amats, Vārds, Uzvārds** |  | **Paraksts** | |
|  |  |  |  |
| **Datums** |  |  |  |

4.pielikums

PIEGĀDES LĪGUMS Nr.\_\_/2018

(projekts)

Jūrmalā 2018.gada \_\_\_\_\_\_\_\_

**Sabiedrība ar ierobežotu atbildību ”Jūrmalas slimnīca”,** reģistrācijas Nr.40003220000, adrese Jūrmala, Vienības prospektā 19/21, LV 2010 (turpmāk tekstā **Pircējs**), tās valdes locekļa \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar Statūtiem, no vienas puses,

un **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_ (turpmāk tekstā **Pārdevējs),** tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas pamatojoties uz Statūtiem, no otras puses, bet abi kopā turpmāk līguma tekstā saukti **Puses,** bez viltus un spaidiem, brīvi paužot savu gribu, ievērojot, ka Piegādātājs ir uzvarējis publiskajā iepirkumā ar Identifikācijas Nr. SIAJS 2018/13 par tiesībām piegādāt dabasgāzi, saskaņā ar Līguma 1. un 2. pielikumu, noslēdz sekojošu Līgumu:

**1. Līguma priekšmets**

1.1. Pārdevējs pārdod Pircējam, bet **Pircējs pērk dabasgāzi savām vajadzībām (apkures un siltā ūdens nodrošināšanai)** un samaksā par to, atbilstoši Līguma noteikumiem un Iepirkumam iesniegto Pārdevēja finanšu piedāvājumu, kas noformēts kā Līguma Pielikums (turpmāk – Pielikums Nr\_\_), un ir Līguma neatņemama sastāvdaļa.

1.2. Pircējs pērk un Pārdevējs pārdod dabasgāzi Līguma 1. Pielikumā norādītajos gazificētajos objektos.

1.3. Dabasgāzes īpašuma tiesību nodošana notiek uz Pircēja dabasgāzes apgādes sistēmas piederības robežas.

1.4. Līguma Pielikumā norādītie dabasgāzes apjomi ir uzskatāmi par prognozējamiem gada apjomiem visā Līguma darbības laikā, un nav sadalīts vienmērīgi pa kalendārajiem mēnešiem.

1.5. Pircējs ir tiesīgs iepirkt tādu dabasgāzes apjomu (daudzumu), kāds nepieciešams tā darbības nodrošināšanai un samazināt vai palielināt Līguma Pielikumā norādīto apjomu un Pārdevējam nav tiesību pieprasīt, lai Pircējs Līguma darbības laikā nopirktu un apmaksātu dabasgāzi Līguma Pielikumā minētajā piegādes apjomā (daudzumā).

1. **Dabasgāzes apgādes** **sistēmas pakalpojumi**
   1. Pārdevējs atbilstoši spēkā esošajiem normatīvajiem aktiem noslēdz nepieciešamos līgumus, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Pircējam, kā arī ir pilnvarots saņemt no sistēmas operatora (operatoriem) un sniegt sistēmas operatoram (operatoriem) visu Līguma izpildei nepieciešamo informāciju.
   2. Dabasgāzes piegādi Pircējam gazificētajos objektos līdz dabasgāzes apgādes sistēmas piederības robežai atļautās maksimālās slodzes nodrošina sadales sistēmas operators normatīvajos aktos noteiktajā kārtībā.
   3. Pircējam ir saistošas normatīvajos aktos paredzētās un sadales sistēmas operatora izstrādātajā un tā tīmekļvietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
   4. Pircējam ir pienākums nepārsniegt gazificētajos objektos atļauto maksimālo slodzi. Atļautā maksimālā slodze var tikt palielināta normatīvajos aktos noteiktajā kārtībā pēc tam, kad Līgumā tiek veikti attiecīgi grozījumi.

**3. Dabasgāzes cena un norēķinu kārtība**

3.1. Dabasgāzes cena, par kādu Pārdevējs pārdod un Pircējs pērk dabasgāzi, noteikta saskaņā ar Līguma Pielikumu Nr,2.

3.2. Papildus Dabasgāzes cenas izmaksām rēķinā ietveramas izmaksas par Pircējam sniegtajiem sistēmas pakalpojumiem (dabasgāzes sadales, pārvades un uzglabāšanas pakalpojums) un normatīvajos aktos noteiktos nodokļus dabasgāzei, sistēmas un citiem pakalpojumiem.

3.3. Pircējs deleģē Pārdevēju norēķināties lietotāja vārdā ar sistēmas operatoru par tā sniegtajiem sistēmas pakalpojumiem, maksu par sistēmas pakalpojumiem Pārdevējs ietver Pircējam izrakstītajā rēķinā, un Pircējs to apmaksā vienlaicīgi ar maksu par dabasgāzi.

3.4. Norēķini par patērēto dabasgāzi notiek reizi mēnesī par Pircēja faktiski patērēto dabasgāzes apjomu atbilstoši komercuzskaites mēraparātu rādījumiem.

3.5. Maksu par saņemto dabasgāzi Pārdevējs aprēķina, ņemot vērā sistēmas operatora sniegtos aprēķinus par dabasgāzes patēriņu Gazificētajos objektos un saskaņā ar Līguma 3.1.punktā minēto dabasgāzes cenu.

3.6. Maksu par **Pircēja**  saņemtajiem sistēmas pakalpojumiem aprēķina, pamatojoties uz dabasgāzes patēriņu Gazificētajos objektos un ņemot vērā Enerģētikas likumā noteiktā kārtībā apstiprinātos un dabasgāzes saņemšanas brīdī spēkā esošos sistēmas pakalpojumu tarifus. Informācija par spēkā esošajiem tarifiem pieejama Sabiedrisko pakalpojumu regulēšanas komisijas tīmekļa vietnē [www.sprk.gov.lv](http://www.sprk.gov.lv).

3.7. Līdz kārtējā mēneša 10. (desmitajam) datumam Pārdevējs iesniedz Pircējam rēķinu par iepriekšējā mēnesī patērēto dabasgāzi. Rēķins tiks uzskatīts par saņemtu nākamajā darba dienā pēc tā nosūtīšanas uz šādu e-pasta adresi: info@jurmalasslimnica.lv.

3.8. Pircējs veic rēķina apmaksu 14 (četrpadsmit) kalendāro dienu laikā pēc tā saņemšanas, pārskaitot rēķinā norādīto summu Pārdevēja bankas kontā.

3.9. Pircējs informē Pārdevēju par patērēto dabasgāzi no katra mēneša \_\_\_ .datuma līdz \_\_\_.datumam, nosūtot datus elektroniski vai reģistrējot tos tiešsaistes datu bāzē.

**4. Pušu tiesības, pienākumi un atbildība**

4.1. **Pārdevēja pienākumi**:

4.1.1. nodrošināt dabasgāzi pārdošanu Pircējam par Līgumā noteikto dabasgāzes cenu;

4.1.2. **Pārdevējam**  atbilstoši normatīvajiem aktiem uz šī līguma noslēgšanas dienu jābūt spēkā esošiem līgumiem, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu **Pircējam**, ka **Pārdevējs** ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju.

4.1.3. izrakstīt un nosūtīt Pircējam rēķinu par iepriekšējā mēnesī patērēto dabasgāzi līdz kārtējā mēneša 10. (desmitajam) datumam. Rēķins tiks uzskatīts par saņemtu nākamajā darba dienā pēc tā nosūtīšanas uz šādu e-pasta adresi: info@jurmalasslimnica.lv .

4.1.4. Pārdevējs apņemas sekot līdzi Pircēja patērētās dabasgāzes apjomam un informēt Pircēju, ja sagaidāms dabasgāzes pārtēriņš;

4.1.5. Ja Pusēm rodas domstarpības par zaudējumu rašanās cēloni un apjomu, Puses vienojas par neatkarīga eksperta pieaicināšanu.

4.1.6. Ja Pārdevējs kavē dabas gāzes piegādi vai tā tiek piegādāta neatbilstoši līguma nosacījumiem, tad Pasūtītājam ir tiesības pieprasīt no Piegādātāja līgumsodu 0.2% (nulle komats divi procenti) apmērā no kavētās vai neatbilstošās piegādes apjoma summas par katru kavēto dienu, par to rakstveidā paziņojot Piegādātājam, bet līgumsoda apmērs nevar pārsniegt 10% no kopējā kavētā vai neatbilstošā piegādes apjoma summas.

4.1.7. Līguma 4.1.6. punktā noteiktā līgumsoda piemērošanas gadījumā, Pasūtītājs attiecīgi samazina maksājumu par konkrēto pasūtījumu par aprēķināto līgumsoda summu, izmantojot ieskaita tiesības.

4.2. **Pircēja pienākumi**:

4.2.1. nekavējoties informēt Pārdevēju, ja līdz kārtējā mēneša 10. (desmitajam) datumam nav saņemts rēķins par iepriekšējā mēnesī patērēto dabas gāzi;

4.2.2. par Līgumā noteiktā maksājuma termiņa nokavēšanu Pircējs maksā Pārdevējam līgumsodu 0,2 % (nulle komats divi procenti) apmērā no laikā nesamaksātās summas par katru nokavēto kalendāro dienu, bet ne vairāk par 10 % (desmit procenti) no laikā nesamaksātās summas.

4.2.3. ievērot lietotāja gazificētajam objektam noteikto atļauto maksimālo slodzi;

4.2.4. nekavējoties, bet ne vēlāk kā attiecīgās dienas laikā, kurā konstatēta neatbilstošas kvalitātes dabasgāzes saņemšana, informēt par to sadales sistēmas operatoru vai dabasgāzes Pārdevēju.

4.2.5. gadījumā, ja gazificētā objekta īpašuma, lietošanas vai valdījuma tiesības tiek nodotas citai personai, 3 (trīs) darbadienu laikā no gazificētā objekta īpašuma, valdījuma vai lietojuma tiesību maiņas paziņot sadales sistēmas operatoram par šo faktu, nosūtot ar jauno dabasgāzes lietotāju saskaņotu komercuzskaites mēraparāta rādījuma fiksācijas aktu;

4.2.6. sniegt patiesu informāciju par komercuzskaites mēraparāta rādījumiem;

4.2.7.nodrošināt uzstādīto komercuzskaites mēraparātu un plombu saglabāšanu;

4.2.8. nekavējoties, bet ne vēlāk kā 24 stundu laikā ziņot sadales sistēmas operatoram par konstatētajiem komercuzskaites mēraparātu vai plombu bojājumiem;

4.2.8. segt izdevumus, kas saistīti ar sadales sistēmas operatoram nodarīto kaitējumu, tostarp radītajiem zaudējumiem, ja patvaļīgi tika izdarītas izmaiņas dabasgāzes apgādes sistēmā vai tika sabojāta dabasgāzes apgādes sistēma vai komercuzskaites mēraparāts vai tā plombas;

4.2.9. sniegt sadales sistēmas operatoram un Pārdevējam pieprasīto informāciju, lai sadales sistēmas operators un dabasgāzes tirgotājs varētu netraucēti pildīt tiem normatīvajos aktos un dabasgāzes tirdzniecības līgumā noteiktos pienākumus un īstenot paredzētās tiesības;

4.3. **Pircējam ir tiesības**:

4.3.1. saņemt sistēmas pakalpojumu normatīvajos aktos noteiktajā kārtībā;

4.3.2. saņemt no Pārdevēja normatīvajos aktos noteikto informāciju, kas saistīta ar dabasgāzes pārdošanu Pircējam.

4.3.3. saņemt no Pārdevēja informāciju par dabasgāzes piegādes pārtraukumiem un iespējamo dabasgāzes piegādes atjaunošanas laiku.

4.4. Pircējs pilnvaro Pārdevēju informēt sistēmas operatoru par Līguma 3.3.punktā noteikto deleģējumu, un saņemt no sistēmas operatora informāciju par sistēmas pakalpojumu Līgumā starp Pircēju un sistēmas operatoru noteiktajām maksām sistēmas pakalpojumiem un palīgpakalpojumiem.

4.5. Puses apņemas ievērot Enerģētikas likuma, Ministru kabineta 2017.gada 7.februāra noteikumu Nr.78 „Dabasgāzes tirdzniecības un lietošanas noteikumi” un citu saistošo Latvijas Republikā spēkā esošo normatīvo aktu prasības.

**5. Līguma spēkā stāšanās, grozīšana un darbības izbeigšana**

5.1. Līgums ir spēkā 12 mēnešus, skaitot no dabas gāzes piegādes uzsākšanas dienas 2018.gada \_\_\_\_\_\_\_\_\_\_, t.i., līdz 2019.gada \_\_\_\_\_\_\_\_\_\_\_\_\_\_\_\_\_\_\_\_\_\_ vai līdz brīdim, kad kopējā Līguma summa sasniedz 41 999.99 euro bez PVN, skatoties, kāds notikums iestājas agrāk.

* 1. Pārdevējam ir tiesības izbeigt Līgumu un pieprasīt sadales sistēmas operatoram pārtraukt dabasgāzes piegādi, par to brīdinot Pircēju vismaz 30 (trīsdesmit) darba dienas iepriekš, ja:
     1. Pircējs normatīvajos aktos vai Līgumā noteiktajā kārtībā vai termiņos nenorēķinās par saņemto dabasgāzi vai sistēmas pakalpojumiem, neveic citus ar Līguma izpildi saistītus maksājumus.
     2. ja Pārdevējam ir kļuvis zināms, ka Pircējs ir zaudējis Gazificētā objekta īpašuma, lietošanas vai valdījuma tiesības.
  2. Pircējs ir tiesības vienpusēji atkāpties no Līguma pirms termiņa, par to brīdinot Pārdevēju vismaz 30 (trīsdesmit) darba dienas iepriekš, ja:
     1. 5.3.1. ja Pārdevējs atkārtoti pārdod dabasgāzi, neievērojot Līguma 3.1.punktā noteikto;
     2. 5.3.2. ja Pārdevējs neievēro Līgumā noteiktās prasības;
     3. 5.3.3. ja Pircējs konstatē kādu no Publisko iepirkumu likuma 64.panta nosacījumiem

5.4. Visus Līguma grozījumus un papildinājumus Puses noformē rakstveidā, un tie stājas spēkā pēc to abpusējas parakstīšanas, tie ir pievienoti Līgumam un kļūst par tā neatņemamu sastāvdaļu.

5.5. Izbeidzot Līgumu 5.3.punktā noteiktajā gadījumā, Pircējs samaksā Pārdevējam iesniegtos rēķinus par faktiski patērēto dabasgāzi līdz Līguma izbeigšanās brīdim.

5.6. Ja Līgums tiek izbeigts, pamatojoties uz Līguma 5.3. kādu no apakšpunktiem, Pārdevējam ir pienākums atlīdzināt Pircējam arī aiz vieglas neuzmanības radītos zaudējumus.

**6. Strīdu noregulēšana**

Visas domstarpības un strīdus, kas rodas sakarā ar Līgumu, Puses risina sarunu ceļā, bet, ja vienošanos neizdodas panākt, tad strīdus risina saskaņā ar Latvijas Republikas spēkā esošajiem normatīvajiem aktiem tiesā.

**7. Nepārvaramā vara**

7.1. Puses nav atbildīgas par Līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus Puses nevar paredzēt Līguma slēgšanas brīdī, un pārvarēt vai novērst, tajā skaitā dabas stihijas, ugunsgrēka, militārās akcijas vai blokādes dēļ (turpmāk – nepārvaramas varas apstākļi).

7.2. Puse, kura nevar izpildīt Līgumā noteiktās saistības nepārvaramas varas apstākļu dēļ, nekavējoties par to paziņo otrai Pusei. Pretējā gadījumā Pusei nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.

7.3. Nepārvaramas varas apstākļu gadījumā Līgumā noteikto saistību izpildes termiņš automātiski tiek pagarināts par laiku, kas vienāds ar nepārvaramas varas apstākļu darbības laiku.

7.4. Ja nepārvaramas varas apstākļi turpinās ilgāk nekā 2 (divus) mēnešus, katrai Pusei ir tiesības vienpusēji atkāpties no Līguma, rakstiski par to paziņojot otrai Pusei. Šādā gadījumā Puses līdz Līguma izbeigšanai veic savstarpējos norēķinus.

7.5. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts vai pašvaldību institūcijas izdotu dokumentu.

1. KONFIDENCIALITĀTE
   1. Pārdevējam jārīkojas ar visu šī Līguma sakarā iegūto informāciju, kuru Pārdevējs būs ieguvis šī Līguma darbības laikā vai pēc tam, kā ar konfidenciālu. Visa mutiski vai rakstiski izteiktā informācija tiek uzskatīta par Pircēja konfidenciālu informāciju, izņemot tādu informāciju, kas atklājama saskaņā ar attiecīgo likumdošanu. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.

**9. Citi noteikumi**

9.1. Puses paziņo viena otrai par juridiskā statusa, juridiskās vai biroja adreses un bankas rekvizītu maiņu, tās reorganizāciju vai likvidāciju 5 (piecu) darba dienu laikā.

9.2. Ja kāda no Pusēm tiek likvidēta, kādai personai pārņemot Pārdevēja saistības, šis Līgums paliek spēkā un tā noteikumi ir saistoši Pušu tiesību pārņēmējiem.

9.3. Neviena no Pusēm bez otras Puses rakstiskas piekrišanas nedrīkst nodot savas Līgumā noteiktās tiesības vai pienākumus trešajai personai, izņemot Līguma 9.3.punktā minētajā gadījumā.

9.4. Puses apņemas visā savas sadarbības laikā un pēc tā neizpaust trešajām personām informāciju, kuru Puses nodevušas sakarā ar Līgumā paredzēto savstarpējo sadarbību. Visa informācija tiek uzskatīta par konfidenciālu un nevar tikt izpausta vai publiskota bez otras Puses rakstiskas piekrišanas, izņemot tikai normatīvajos aktos noteiktajām personām un institūcijām.

9.4.1. Pircējapilnvarotais pārstāvis šī Līguma izpildes laikā – \_\_\_\_\_\_\_\_\_, tālrunis\_\_\_\_\_\_, e-pasts: \_\_\_\_, kuram ir noteikti šādi pienākumi:

9.4.2. kontrolēt un pārbaudīt Līguma saistību izpildi;

9.4.3. pārbaudīt iesniegtos rēķinus;

9.5. Pārdevēja pilnvarotais pārstāvis šī Līguma izpildes laikā –\_\_\_\_\_\_\_\_*,* tālrunis \_\_\_\_\_*,* e-pasts: \_\_\_\_.

9.6. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatoru \_\_\_\_\_\_\_\_\_\_\_\_\_\_\_\_\_\_\_\_\_ pa tīmekļa vietnē \_\_\_\_\_\_\_\_\_\_\_\_\_\_\_\_\_\_\_\_\_ norādītajiem tālruņa numuriem vai ar sadales sistēmas operatora avārijas dienestu pa tālruni 114.

9.7. Līdzēju pilnvarotie pārstāvji ir atbildīgi par Līguma nosacījumu izpildes uzraudzīšanu, tai skaitā, par savlaicīgu rēķinu iesniegšanu un pieņemšanu, apstiprināšanu un nodošanu apmaksai.

9.8. Līgums sagatavots latviešu valodā uz \_\_\_ (\_\_\_) lapām ar Pielikumu uz \_\_ (\_\_\_) lapām, divos identiskos eksemplāros, un izsniegts pa vienam eksemplāram katrai Pusei. Abiem Līguma eksemplāriem ir vienāds juridiskais spēks.

**9. Pušu juridiskās adreses un rekvizīti.**

|  |  |  |
| --- | --- | --- |
| |  |  | | --- | --- | | **Pasūtītājs:**  SIA Jūrmalas slimnīca  Adrese: Vienības prosp. 19/21, Jūrmala, LV-2010  Tālrunis: 67753123, Fakss: 67752548  Nodokļu maksātāja kods: 40003220000  Norēķinu konts SEB bankā  Konts nr: LV57UNLA0010000141447  Kods UNLALV2X  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | **Piegādātājs:** | |

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)
2. <https://likumi.lv/ta/id/289031-dabasgazes-tirdzniecibas-un-lietosanas-noteikumi> [↑](#footnote-ref-2)